Mark A. Sammut Mark A. Sammut hu kittieb Malti. Bin il-kittieb Frans Sammut u Catherine "née" Cachia, Mark A. Sammut twieled fl-1973 f'Malta. Studja fl-Iskola Santa Monika, fil-Kullegg Stella Maris, fil-Liċeo Vassalli, u fil-Liċeo GF Abela. Kompla jistudja fl-Università ta' Malta (liġi u traduzzjoni) u f'dik ta' () (storija tad-dritt u teorija tad-dritt) ) (management) u fl- (studji storiċi). Sammut kien Kunsillier Lokali f'Ħaż-Żebbuġ (1993–96), Membru tal-Bord tal-Koperattivi (1997–98), Segretarju tal-Kunsill Notarili (2000–03), Konslu Onorarju tal-Latvja (2001–06), u President tal-Għaqda tal-Malti - Università (2007–09). Sammut kien politikament attiv bejn l-1993 u l-2003; mill-1996 'il quddiem fi ħdan il-Partit Laburista. Kellu rwol prominenti fil-kampanja elettorali tal-2003. Kien attakkat bil-goff mill-blogger Daphne Caruana Galizia, imma mar il-Qorti u hu wieħed mill-ftit li rebħilha libell biex b'hekk ġie stabbilit li dak li kienet kitbet dwaru ma kienx minnu. Il-każ kien dwar artiklu li kitbet Caruana Galizia dwar inċident li kien imdaħħal fih Sammut. Sammut kien safa mhedded minn persuna magħrufa mill-pulizija, u minkejja li talab il-protezzjoni tal-Pulizija, din qatt ma ngħatatlu. Għal din ir-raġuni Sammut kiseb arma tan-nar u żammha fuqu għall-awto-difiża, u meta kien se jirkeb ajruplan, l-awtoritajiet sabuha fuqu. Caruana Galizia allegat li Sammut ried jitla' apposta fuq l-ajruplan bl-arma. Iżda meta Sammut fittex lil Caruana Galizia, il-Qorti tat raġun lil Sammut, fis-sens li kien nesa l-arma fuqu u ma kellu l-ebda intenzjoni jtella' l-arma fuq l-ajruplan. Caruana Galizia qalet li se tmur il-Qorti Ewropea tal-Jeddijiet tal-Bniedem, imma baqgħet qatt m'għamlet hekk.. Fit-3 ta' Novembru tal-2016, Sammut ħareġ ktieb, jismu "L-Aqwa fl-Ewropa. Il-"Panama Papers" u l-Poter" li fih ikkritika l-politiki neoliberali tal-Prim Ministru Joseph Muscat u d-difiża li ta lill-Ministru Konrad Mizzi u liċ-"Chief of Staff" tiegħu Keith Schembri fl-iskandlu tal-kumpaniji sigrieti fil-Panama. Hu membru tar-"Royal Historical Society", tal-"European Society for Comparative Legal History", tal-"Malta Historical Society" u tas-"Society for Advanced Legal Studies". Bejn l-2014 u l-2016, Sammut għallem l-istorja tal-Kodiċi Kriminali fl-Università ta' Malta. Mill-2017, Sammut beda jikteb regolarment fl-edizzjoni ta' nhar ta' Ħadd ta' "The Malta Independent". It-traduzzjoni li għamel Sammut tan-novella ta' Ġużè Bonnici "La Pazza" kienet imfaħħra mill-Professur Charles Briffa fil-ktieb tiegħu "Il-Letteratura Maltija: L-Istorja tan-Narrattiva" (Malta University Press, 2008). Sammut kiteb dwar il-"Codice Municipale di Malta" u temi oħrajn marbutin mal-Istorja u t-Teorija tad-Dritt.